**TÁJÉKOZTATÓ**

**a helyi önkormányzati képviselők és polgármesterek,**

**valamint a nemzetiségi önkormányzati képviselők**

**2019. évi választása**

A helyi önkormányzati képviselők és polgármesterek 2019. évi választásán, Hévízen a polgármester és képviselő-testület tagjai kerülnek megválasztásra. A polgármestert és az egyéni listás képviselőket (6 főt) a választópolgárok közvetlenül választják meg. Az a választópolgár, aki valamely hazai nemzetiséghez tartozik és kérte nemzetiségi névjegyzékbe vonatkozó felvételét, saját nemzetiségének listáira is szavazhat. Települési nemzetiségi önkormányzati választás nem lesz.

A választás 2019. október 13-án vasárnap lesz, szavazni 6,00 órától 19,00 óráig lehet a szavazókörben.

**A szavazókörök címe:**

**1. szavazókör** (8380 Hévíz, Kossuth L. u. 2. Illyés Gyula **Általános Iskola** fsz. 43. terem)

**2. szavazókör** (8380 Hévíz, Sugár u. 7. Brunszvik Teréz Napközi Otthonos **Óvoda**):

**3. szavazókör** (8380 Hévíz, Kossuth L. u. 2. Illyés Gyula **Általános Iskola** fsz. 1. terem):

**4. szavazókör** (8380 Hévíz, Attila u. 123. **Egregyi Múzeum** Hévíz, Attila u. 123.)

**5. szavazókör** (8380 Hévíz, Kossuth L. u. 2. Illyés Gyula **Általános Iskola** fsz. 2. terem):

Választásra jogosult aMagyarország területén lakóhellyel rendelkező nagykorú magyar állampolgár, az Európai Unió más tagállamának Magyarország területén lakóhellyel rendelkező nagykorú állampolgára, Magyarországon menekültként, bevándorlóként letelepedettként elismert minden nagykorú személy, azaz aki ÉRTESÍTŐT kapott.

Ahhoz, hogy valaki szavazati jogával élni tudjon, a szavazatszámláló bizottság előtt személyazonosságát igazolni kell, ezért a lakcímkártyát és a személyazonosító igazolványt, vagy más olyan arcképes igazolványt, amelyet hatóság állított ki és személyazonosságának igazolására alkalmas, be kell mutatni a szavazatszámláló bizottságnak. Például a lakcímkártya és a jogosítvány is alkalmas a személyazonosság igazolására. Figyelni kell arra, hogy az okmányok érvényesek legyenek. Amennyiben az okmányok érvénytelenek, a Zala Megyei Kormányhivatal Hévízi Kormányablak a választás napján is nyitva tart, így ott új okmányt lehet igényelni. Akit a személyazonosságának igazolása hiányában a szavazatszámláló bizottság visszautasított a szavazástól, újra visszatérve és megfelelően igazolva magát, gyakorolhatja választójogát. Szavazásra csak az jogosult, aki szerepel a névjegyzékben.

A szavazás módja a szokásoknak megfelelően történik. Az ÉRTESÍTŐN szereplő szavazókörben megjelenő választópolgár személyazonosságát okmányai alapján a szavazatszámláló bizottság ellenőrzi, majd a bizottság a választópolgár jelenlétében a szavazólapokat lebélyegzi. A választópolgárnak a névjegyzék aláírásával igazolnia kell a szavazólapok átvételét. A bizottság ezt követően a szavazólapokat a borítékkal együtt átnyújtja a választópolgárnak.

A szavazat leadásához szavazófülkék állnak rendelkezésre. Külön szavazólapon lehet szavazni a polgármester-jelöltre, a legfeljebb megválasztható 6 képviselő-jelöltre és a Zala Megyei Közgyűlés listáira. Több szavazatot leadni csak az egyéni listás képviselőkre lehet, ott figyelni kell arra, hogy csak annyi szavazat adható le érvényesen, amennyi a megválasztható képviselők száma (6), mert ha a választópolgár ennél több jelöltet jelöl be, akkor a szavazólap érvénytelen, és így az összes leadott szavazata érvénytelen. Fontos figyelni arra, hogy érvényesen szavazni csak a jelölt neve melletti körben elhelyezett, két egymást metsző vonallal lehet. A rontott szavazólapot egy alkalommal az urnába dobás előtt a szavazatszámláló bizottság kérésre kicseréli. Kitöltés után a választópolgár a szavazólapot a borítékba helyezi és a szavazóurnába dobja.

Nemzetiségi választópolgárként az szavazhat, aki 2019. szeptember 27-ig kérte felvételét nemzetisége névjegyzékébe. A nemzetiségi választópolgár polgármesterre, egyéni listás képviselőre és megyei listára is szavazhat, továbbá nemzetiségi listákra szavazatát külön, zöld színű szavazólapon adhatja le, melyet külön zöld színű borítékba kell elhelyezni és lezárni, ennek hiányában szavazata érvénytelen. E rendelkezés oka, hogy a nemzetiségi szavazatok számlálását nem a hévízi bizottságok végzik, ezek a borítékok továbbításra kerülnek, ezért fontos a lezárt zöld borítékok elkülöníthetősége.

Amennyiben a választópolgár bizonytalan a szavazás módját illetően, kérésére a szavazatszámláló bizottság tájékoztatást nyújt a szavazás módjáról. A szavazóhelyiségben a szavazáshoz szükséges ideig lehet tartózkodni.

**Mozgóurnát** kérhetaz, aki mozgásában egészségi állapota (illetve fogyatékossága) miatt akadályozott. Aki a mozgóurnát más indokkal (pl. kényelmi szempontok miatt) kéri, annak a kérését a helyi választási iroda, illetve a szavazatszámláló bizottság elutasítja. Mozgóurnát a helyi választási irodától személyesen vagy ügyfélkapuval elektronikus úton 2019. október 11-én (péntek) 16.00 óráig lehet kérni. 2019. október 11-én (péntek) 16.00 órát követően a helyi választási irodától már csak ügyfélkapuval elektronikus úton lehet kérni a szavazás napján 12.00 óráig. A szavazás napján mozgóurnát attól a szavazatszámláló bizottságtól is lehet kérni 12.00 óráig, ahol a választópolgár a névjegyzékben szerepel. Fontos, hogy aki mozgóurnát kért, a szavazókörben „hagyományos módon” nem szavazhat, kizárólag mozgóurnával!

A választás hévízi eredményét a szavazóköri szavazatok összesítése alapján a helyi választási bizottság állapítja meg, az eredmény a [www.valasztas.hu](http://www.valasztas.hu) honlapon és önkormányzati honlapon is nyilvánosságra hozatalra kerül.

A jelöltek és listák a Nemzeti Választási Iroda [www.valasztas.hu](http://www.valasztas.hu) honlapján és a <https://onkormanyzat.heviz.hu/polgarmesteri-hivatal/helyi-valasztasi-iroda> honlapon is megismerhetők.

**Helyi Választási Iroda és a Helyi Választási Bizottság elérhetősége:** Hévízi Polgármesteri Hivatal 8380 Hévíz, Kossuth Lajos u. 1., Telefon:83-500-800/83-500-822 / 83-500-880Fax:83-500-814e-mail cím: [szervezes@hevizph.hu](mailto:szervezes@hevizph.hu)

**Választási információ**, a helyi választási iroda elérhetőségén kérhető.

További információ a [www.valasztas.hu](http://www.valasztas.hu) oldalon érhető el.

Kérdés esetén állunk rendelkezésükre.

dr. Tüske Róbert

Hévízi Helyi Választási Iroda vezető